text: жайлаукөл жамбыл облысы сарысу ауданы, қамқалы ауылдық округі құрамындағы ауыл. аудан орталығы жаңатас қаласынан қарай 151 км-дей жерде, шу өзенінің төменгі сағасында, бетпақдаланың оңтүстік бөлігінде орналасқан. шығысында мойынқұм құмы бар. ауыл туралы і.жақановтың «жайлаукөл кештері» әні бар, «музарт» тобы орындайды. тұрғыны 464 адам (2009). жер құрамы негізінен құмды болып табылады. сексеуіл, жиде ағаштары көптеп өседі. изен, жантақ, жусан кездеседі.